**Pkp.**

**Eelnõu nr.**

*Koosseisuline häälteenamus*

VIIMSI VALLAVOLIKOGU

# OTSUS

Viimsi 15. detsember 2015 nr

Nõusoleku andmine

hoonestusõiguse võõrandamiseks

xxx detsembril 2015.a. on Sihtasutuse Rannapere Sotsiaalkeskus (registrikood 90009803) ja Aktsiaselts Rannapere Pansionaat (registrikood 10459165) vahel sõlmitud notariaalne varade ostu-müügi leping, millega muuhulgas võõrandati aktsiaseltsile ka Viimsi valla omandis ja Sihtasutuse Rannapere Sotsiaalkeskus kasuks seatud hoonestusõigus Haabneeme alevikus, Kesk tee 1 kinnistule (katastritunnus 89001:010:6700). Vastavalt sõlmitud ostu-müügilepingu punktile xxx jõustub leping hoonestusõiguse võõrandamise osas vastavasisulise volikogu otsuse jõustumisest. Tulenevalt Viimsi valla ja AS Rannapere Pansionaat 12.04.2001 sõlmitud hoonestusõiguse seadmise lepingu punktist 8.1. võib hoonet kasutada üksnes sotsiaalobjektina Viimsi valla vanuritele hooldusteenuse osutamiseks. Lepingu punkti 8.2. kohaselt võib hoonestaja hoonestusõigust võõrandada üksnes omaniku nõusolekul. Omanik on kohustatud andma nõusoleku tingimusel, et kõik tema ja hoonestaja vahel sõlmitud lepingust tulenevad kokkulepped võtab hoonestusõiguse omandaja üle. Vastav nõue on kantud ka kinnistusregistri registriossa number 5113402.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõike 6¹ ja asjaõigusseaduse § 249 lõike 11, Viimsi Vallavolikogu

o t s u s t a b:

1. Anda nõusolek Sihtasutusele Rannapere Sotsiaalkeskus (registrikood 90009803) Viimsi valla omandis oleva Kesk tee 1 (katastritunnus 89001:010:6700) kinnistule seatud hoonestusõiguse võõrandamiseks Aktsiaseltsile Rannapere Pansionaat (registrikood 10459165).
2. Otsus jõustub teatavakstegemisest.
3. Otsust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Viimsi Vallavolikogule 30 päeva jooksul arvates otsuse teatavakstegemisest.

Vallavolikogu

Eelnõu esitaja: Viimsi Vallavalitsus

Eelnõu koostaja: vallavalitsuse kantselei jurist Merit Renlund

Kooskõlastatud:

Mati Mätlik Kristi Tomingas Merit Renlund

abivallavanem vallasekretär jurist